stanford-oval/wikipedia huggingface dataset:
Monty Hoyt

Monty Hoyt (13. syyskuuta 1944 Baltimore, Maryland – 9. lokakuuta 1997 Phoenix, Arizona) oli yhdysvaltalainen taitoluistelija ja vuoden 1962 taitoluistelun Yhdysvaltain-mestari. Aiemmin hän oli ollut noviisi- (1959) ja junioritasojen Yhdysvaltain-mestari (1961). Hän kilpaili yksinluistelussa vuoden 1964 talviolympialaisissa Innsbruckissa ja sijoittui kymmenenneksi.
Taitoluistelun maailmanmestaruuskilpailuissa Hoyt sijoittui vuonna 1962 kuudenneksi, vuosina 1963 ja 1964 yhdenneksitoista.
Hoyt valmistui Denverin yliopistosta ja oli Marshall scholarina Oxfordissa. Hän kuoli melanoomaan vain 53-vuotiaana.
Mikä mahtaa olla in

| Mikä mahtaa olla in Irina |
| --- | --- | --- |

Cover-albumin tiedot
 Julkaistu: 10. lokakuuta 2014
 Formaatti: CD, digitaalinen
 Tuottaja(t): Arttu Takalo
 Tyylilaji: pop, rock
 Kesto: 41.52
 Levy-yhtiö: Ratas Music
Listasijoitukset
  Suomen virallinen lista: 15. 
Irinan muut julkaisut
| Askeleita 2013 | Mikä mahtaa olla in 2014 | Seitsemän 2017 |
Mikä mahtaa olla in on Irinan 10. lokakuuta 2014 julkaistu kuudes studioalbumi. Kaikki albumin kappaleet ovat artistin itsensä valitsemia suomalaisia 1970–2000-luvun kappaleita, jotka on albumille soittanut 13-henkinen orkesteri. Albumin on tuottanut Arttu Takalo. Albumi oli mukana Suomen virallisella albumilistalla vain kolmen viikon ajan ja sen paras sijoitus oli ensimmäisen viikon 15. sija.
Albumilta julkaistiin 5. syyskuuta 2014 singlenä alun perin Jari Sillanpään levyttämä ”Bum bum bum” -kappale, jolla Irinan lisäksi laulaa myös Happoradio-yhtyeen solisti Aki Tykki. Singlellä on mukana myös alun perin Pelle Miljoonan esittämä ”Vapaus on suuri vankila” -kappale.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen esittäjä | Kesto |  |  |  |  |  |
| 1. | Mikä mahtaa olla in | Jukka Karjalainen  | J. Karjalainen | 3.15 |  |  |  |  |  |
| 2. | Bum bum bum (mukana Aki Tykki) | Mika Toivanen, Veikko Siltsu  | Jari Sillanpää | 3.09 |  |  |  |  |  |
| 3. | Vapaus on suuri vankila | Ari Taskinen, Pelle Miljoona  | Pelle Miljoona | 2.57 |  |  |  |  |  |
| 4. | Paikkasi minussa | Jiri Nikkinen  | Jiri Nikkinen | 3.27 |  |  |  |  |  |
| 5. | Bing Bong (mukana Tommy Lindgren) | Maritta Kuula  | Maritta Kuula | 4.47 |  |  |  |  |  |
| 6. | Elämän nälkä | Maija Paavonen  | Pave Maijanen | 3.48 |  |  |  |  |  |
| 7. | Hei hei | Matti Ruohonen, Teppo Ruohonen  | Matti ja Teppo | 2.59 |  |  |  |  |  |
| 8. | Voin odottaa | Yari  | Yari | 2.19 |  |  |  |  |  |
| 9. | Eipä tiennyt tyttö | Zen Café, Samuli Putro  | Zen Café | 5.09 |  |  |  |  |  |
| 10. | Ukkonen | Maj Karma  | Maj Karma | 3.32 |  |  |  |  |  |
| 11. | Kukkia vai sidontaa (mukana Aki Tykki) | Jiri Nikkinen  | Jiri Nikkinen | 2.51 |  |  |  |  |  |
| 12. | Älä unohda minua | V.V. Riihiluoma  | Eurooppa 3 | 3.39 |  |  |  |  |  |
Arvostelut

Keskisuomalainen: positiivinen
Mixei

Mixei toimii Itsenäisyydenkadun varressa Tammelassa. Sisäänkäynti kuvassa vasemmalla.
Mixei on Tampereella sijaitseva kaksikerroksinen yökerho. Se on Suomen vanhin yhä toiminnassa oleva seksuaalivähemmistöille suunnattu ravintola.
Mixein omisti aiemmin Tampereen Seta ry:n vuonna 1990 perustama ravintolan liiketoimintaa hoitanut Orasso Oy, joka myi koko osakekannan syksyllä 2006 Ari Mäkiselle. Tampereen Setan entinen puheenjohtaja Ari Mäkinen sai myös haltuunsa Mixei-nimen. Nykyisiin tiloihinsa (Itsenäisyydenkatu 7–9) ravintola muutti syksyllä 2004.
Ravintolan nimen on keksinyt Markku Heikkinen.
Aiheesta muualla

Mixein kotisivut
Meren kasvojen edessä (vuoden 1967 elokuva)

| Meren kasvojen edessä> Inför havets anlete |
| --- | --- |

Ohjaaja:  Åke Lindman
Käsikirjoittaja:  Benedict Zilliacus
Perustuu:  Arvid Mörnen romaaniin (1921, suom. 1926)
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  5.12.1967
Kesto:  120 min
Alkuperäiskieli:  ruotsi
Aiheesta muualla
IMDb 
Infobox OKNimi-testi OK: 
Meren kasvojen edessä (Inför havets anlete) on Yleisradion tuottama ruotsinkielinen televisioelokuva vuodelta 1967. Sen käsikirjoitti Benedict Zilliacus suomenruotsalaisen Arvid Mörnen samannimisen romaanin pohjalta. Ohjaajana toimi Åke Lindman. Elokuva kuvattiin etupäässä Turun ulkosaariston Jungfruskärissä Houtskarin lähellä.
Juoni

1800-luvun alkuun sijoittuvassa tarinassa neljä turkulaisylioppilasta seikkailee ulkosaaristossa, ja yksi heistä päättää jäädä koko kesäksi kokeakseen saaristolaiselämää. Hän ihastuu saarelaistyttöön ja joutuu ikävien rikostapahtumien todistajaksi.
Rooleissa

| 0 | 1 | 2 |
| --- | --- | --- |
|  Ulf Törnroth  | … |  Kristoffer   |
|  Pirkko Mannola  | … |  Henrika   |
|  Pehr-Olof Sirén  | … |  Vrakön isäntä	   |
|  Paul Budsko  | … |  vanhus   |
|  Jarl Lindblad  | … |  renki   |
|  Elli Castrén  | … |  Renata   |
|  Göran Schauman  | … |  Pykälä   |
|  Bo Andersson  | … |  Nils-Patrik   |
|  Roger Nikkanen  | … |  Klopstock   |
Aiheesta muualla

Elokuva katsottavissa Yle Areenassa
Michel Therrien

Michel Therrien Pittsburgh Penguinsin päävalmentajana
Michel Therrien (s. 4. marraskuuta 1963 Montréal) on kanadalainen jääkiekkovalmentaja ja entinen pelaaja. Therrien toimi Montreal Canadiensin päävalmentajana viiden kauden ajan vuodesta 2012 vuoteen 2017, jolloin hänet erotettiin.
Therrienin peliura kesti vuodet 1980–1987. Hän aloitti uransa QMJHL:n Quebec Rempartsissa, jota hän edusti kahden kauden ajan. Kaudet 1983–1985 ja 1986–1987 Therrien pelasi AHL:ssä. Hän edusti Nova Scotia Voyageursia, Sherbrooke Canadiensia ja Baltimore Skipjacksia, jossa hän myös lopetti uransa vuonna 1987. Pelipaikaltaan Therrien oli puolustaja.
Ensimmäisen valmentajapestinsä Therrien sai kolme vuotta lopettamisensa jälkeen, vuonna 1990, kun hänestä tuli QMJHL-seura 
Laval Titanin valmentaja. Hän valmensi QMJHL:ssä vielä Granby Predateursia, kunnes vuonna 1997 hän siirtyi AHL:ään ja Fredericton Canadiensin päävalmentajaksi. AHL:ssä Therrien valmensi neljän kauden ajan Canadiensia ja Quebec Citadellesiä. Kesken kauden 2000–2001 Therrien siirtyi kaikkien aikojen menestyneimmän NHL-seuran, hänen kotikaupunkinsa Montréalin Canadiensin päävalmentajaksi. Therrien toimi Canadiensin valmentajana kaudelle 2002–2003 asti, jolloin hän sai potkut seurasta. Kaudet 2003–2006 Therrien valmensi AHL:ssä pelannutta Wilkes-Barre/Scranton Penguinsia, mutta kesken kauden 2005–2006 hän siirtyi Penguinsin pääseuran Pittsburgh Penguinsin valmentajaksi NHL:ään. Penguinsia Therrien valmensi neljän kauden ajan. Kaudella 2007–2008 Penguins selviytyi finaaleihin, mutta hävisi ne Detroit Red Wingsille. Therrien sai potkut seurasta kesken kauden 2008–2009. Kaudeksi 2012–2013 Therrien siirtyi jälleen entisen seuransa Montréal Canadiensin päävalmentajaksi.
Käännös suomeksi
Melvin Calvin

| Melvin Calvin |
| --- | --- |

Henkilötiedot
Syntynyt: 8. huhtikuuta 1911 St. Paul, Minnesota, Yhdysvallat
Kuollut: 8. tammikuuta 1997 (85 vuotta) Berkeley, Kalifornia, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Michiganin teknillinen yliopisto  Minnesotan yliopisto
Väitöstyön ohjaaja:  Michael Polanyi
Instituutti:  Manchesterin yliopisto  Kalifornian yliopisto, Berkeley
Tutkimusalue:  Kemia, biologia
Tunnetut työt:  Calvinin kierto
Palkinnot:   Nobelin kemianpalkinto (1961)
Melvin Calvin (8. huhtikuuta 1911 – 8. tammikuuta 1997) oli yhdysvaltalainen biokemisti, joka sai Nobelin kemianpalkinnon vuonna 1961. Hän tutki hiilen kiertokulkua luonnossa, alkaen hiilidioksidin siirtymisestä ilmakehästä kasviin, yhteyttämisestä aina hiilihydraattien ja muiden orgaanisten yhdisteiden muodostumiseen asti.
Calvin valmistui ensin kemistiksi ja työskenteli vuosina 1935–1937 Manchesterin yliopistossa. Hän osallistui ydinpommin kehittämisen, ja toimi vuosina 1947–1980 kemian professorina Kalifornian yliopistossa Berkeleyssä. Hän keskittyi tällöin yhteyttämisen tutkimiseen radioaktiivisten merkkiaineiden avulla. Hän selvitti yhteyttämiseen kuuluvan pimeäreaktion eli niin sanotun Calvinin kierron.
Misijärvi

| Misijärvi |
| --- | --- |
Valtiot:  Suomi 
Paikkakunta:  Kemijärvi
Koordinaatit:  66°35′37″N, 26°46′25″E
Järvinumero:  65.798.1.001
Mittaustietoja
Pinnankorkeus:  163,6 m 
Rantaviiva:  27,59 km 
Pinta-ala:  6 km² 
Tilavuus:  0,019 km³ 
Keskisyvyys:  3,2 m 
Suurin syvyys:  20 m 
 fiMisijärvi 
Misijärvi on metsäjärvi Kemijärven länsiosassa Lapin maakunnassa. Sen pinta-ala on kuusi neliökilometriä. Etäisyys Kemijärven keskustasta on 30 kilometriä länsilounaaseen ja Rovaniemeltä 46 kilometriä itäkoilliseen.
Maantiede

Misijärven pituus kaakosta luoteeseen on 5,8 kilometriä. Järvi kapenee luodetta kohden. Järven itäosassa sijaitsee kapea, noin 1,3 kilometriä pitkä kaakkois–luoteissuuntainen alue, jonka syvyys on vähintään 10 metriä. Misijärven syvin kohta, 20 metriä, sijaitsee syvän alueen kaakkoisosassa. Sen nimi on Särkihauta. Noin neljä prosenttia järvestä on vähintään 10 metriä syvä, kolmasosa järvestä on korkeintaan kaksi metriä syvä.
Misijärven saariluku on 15. Saarista 3 on yli hehtaarin laajuisia. Suurimmat saaret (Kalmistosaari, Korkiasaari) sijaitsevat aivan järven syvänteen länsipuolella. Kalmistosaaren pohjoisrannalta on noin sata metriä Särkihautaan. Misijärven rannoilla on harvakseltaan pientaloja, Misin kylä sijaitsee järven luoteispuolella Rovaniemen alueella.
Misijärven itäkolkkaan laskee lyhyt Misijoki Misilammelta (166,0 metriä mpy). Kaakosta järveen virtaa Raa'anoja. Misijärven luusua sijaitsee järven luoteiskulmassa Misijoensuussa. Kemijärven ja Rovaniemen kuntaraja kulkee luusuan tienoilla.
Misijärven vesitilavuus on 19 214 000 kuutiometriä.
Misijärvi (65.798.1.001) kuuluu Misijoen alueeseen (65.798), joka on kolmannen jakovaiheen vesistö Kemijoen vesistössä (65). Toinen jakovaihe on Vianjoen valuma-alue (65.79) ja ensimmäinen jakovaihe Raudanjoen valuma-alue (65.7). Misijärvi on laajin Misijoen alueen 90:stä vähintään hehtaarin laajuisesta vakavedestä. Toiseksi laajin on Kärväsjärvi.
Mohammad Hassan Mirza II

Mohammad Hassan Mirza II (s. 18. heinäkuuta 1949 Lontoo) on iranilainen prinssi.
Hassan Mirza II on Hamid Mirzan poika ja Iranin Qajar-dynastian kruununprinssi Mohammad Hassan Mirzan lapsenlapsi. Hän on Iranin kruununtavoittelija. Nykyään hän asuu Dallasissa, Yhdysvalloissa.
Kaukasialaiset kielet

Kaukasialaisilla kielillä tarkoitetaan suurta ja erittäin vaihtelevaa ryhmää kieliä, joita puhuu noin 10 miljoonaa ihmistä Kaukasian alueella Itä-Euroopassa ja Länsi-Aasiassa. Käsite on lähinnä maantieteellinen, sillä kielitieteellisesti kaukasialaiset kielet jakautuvat eri kielikuntiin, joilla on vain vähän tai ei lainkaan yhteistä keskenään. Suurin osa kaukasialaisista kielistä mahtuu kolmeen yleisesti hyväksyttyyn kielikuntaan:
eteläkaukasialaiset kielet (muun muassa georgia/gruusia)
luoteiskaukasialaiset kielet (muun muassa kabardi)
koilliskaukasialaiset kielet (muun muassa tšetšeeni)
Mohammad Hassan Mirza

Mohammad Hassan Mirza
Mohammad Hassan Mirza (20. marraskuuta 1899 – 7. tammikuuta 1943) oli Persian šaahin Ahmad Shah Qajarin veli ja Mohammad Ali Shahin poika.
Kun Reza Pahlavi syrjäytti Ahmed Shah Qajarin vuonna 1925, niin Mohammad Hassanin ja tämän perhe lähti maasta ja asettui asumaan Englantiin. Vuonna 1930 hän julisti itsensä šaahiksi ja kruununtavoittelijaksi. Mohammed Hassan Mirza kuoli 7. tammikuuta vuonna 1943 Maidenheadissa, Englannissa. Hänet on haudattu Karbalaan, Irakiin.
Mohammad Hassan Mirzan poika Hamid Mirza jatkoi kruununtavoittelijana ja oli brittien ehdokas šaahiksi Reza Pahlavin tilalle, kun tämä syrjäytettiin Neuvostoliiton ja Ison-Britannian johdolla toisen maailmansodan aikana. Mohammed Hassan Mirza ei kelvannut, sillä hänen äidinkielensä ei ollut persia vaan englanti.
Mohammad Hossein Barkhah

| Mitalit> Maa:  Iran .Miesten painonnosto.MM-kilpailut  | Mitalit> Maa:  Iran .Miesten painonnosto.MM-kilpailut  | Mitalit> Maa:  Iran .Miesten painonnosto.MM-kilpailut  | Maa:  Iran > Miesten painonnosto. |
| --- | --- | --- | --- |
|  Pronssia | Antalya 2001 | 77 kg |  |
|  Pronssia | Varsova 2002 | 77 kg |  |
| Aasian kisat  | Aasian kisat  | Aasian kisat  |  |
|  Hopeaa | Bankok 1998 | 77 kg |  |
|  Hopeaa | Busan 2002 | 77 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Qinhuangdao 2003 | 85 kg |  |
|  Pronssia | Wuhan 1999 | 77 kg |  |
Mohammad Hossein Barkhah (s. 1977, Teheran) on iranilainen painonnostaja. Hän on voittanut lajissaan kaksi mitalia MM-kilpailuista (pronssia ja pronssia), kaksi mitalia Aasian kisoissa (hopeaa ja hopeaa), ja kaksi mitalia Aasian-mestaruuskilpailuista (hopeaa ja pronssia).
Mikä ihmeen Apulanta?

| Mikä ihmeen Apulanta? Apulanta |
| --- | --- | --- |

EP-levyn tiedot
 Äänitetty : Kasistudio 1993
 Julkaistu: 14. heinäkuuta 1993
 Tyylilaji: punk rock alternative rock
 Levy-yhtiö: Levy-yhtiö
Apulannan EP- muut julkaisut
|   | Mikä ihmeen Apulanta? 1993 | T.S. ♥ A.L. 1994 |
Mikä ihmeen Apulanta? on vuonna 1993 ilmestynyt Apulannan ensimmäinen EP-levy ja ensimmäinen kokonaan yhtyeen nimissä julkaistu levy – ensimmäinen äänitetty kappale "Miks' ei uni tuu?" oli julkaistu jo aiemmin Levy-yhtiö 1993 -kokoelmalevyllä. Mikä ihmeen Apulanta? äänitettiin kuudessa tunnissa Lahden Kasistudiolla.   Levy jäi basisti Amanda "Mandy" Gaynorin ainoaksi Apulanta-levyksi: hän lähti suoraan studiolta Amerikkaan.
Kappaleet

(säv/san/sov)
"Ahdistaa" (Wirtanen/Wirtanen/Apulanta)
"Mä haluun vaan rakastaa" (Lautala/Lautala/Apulanta)
"Systeemi kusee" (Lautala/Lautala/Apulanta)
"Elli" (Lautala-Wirtanen/Wirtanen/Apulanta)
"Etsitään" (Wirtanen/Wirtanen/Apulanta)
"Perhosia masussa" (Wirtanen/Wirtanen/Apulanta)
"Kelpaanhan, rakkaani?" (Wirtanen/Wirtanen/Apulanta)
"Irroitetaan käsi" (Apulanta/Apulanta/Apulanta)
"Silmämuna" (Wirtanen/Gaynor/Apulanta)
Bändin kokoonpano

Antti Lautala: laulu ja kitara
Simo "Sipe" Santapukki: rummut ja laulu
Mandy Gaynor: basso, pasuuna ja laulu
Toni Wirtanen: laulu ja kitara
Bändin kokoonpano > Vierailijat

Matti Mikkola ja Tuukka Temonen: Melody-pops-tikkarit
Jääkiekon nuorten 1. divisioonan maailmanmestaruuskilpailut 2014

| --- | --- |
Ajankohta: 9.–21. joulukuuta 2013
Isäntämaat:  Puola (A-lohko)    Iso-Britannia (B-lohko)
Joukkueet: 12
Nousi   pääsarjaan 2015:  Tanska
Putosi   2. divisioonaan 2015:  Britannia

Jääkiekon nuorten 1. divisioonan maailmanmestaruuskilpailut 2014 pelattiin joulukuussa 2013. Ne pelattiin kahdessa kuuden joukkueen lohkossa. Kummankin lohkon voittajat nousivat ylemmälle tasolle ja viimeiselle sijalle jääneet putosivat alemmas. B-lohkon voittanut Italia nousi A-lohkoon vuodeksi 2015. Japani jäi lohkon viimeiseksi, mutta sai pitää paikkansa sarjassa, kun Iso-Britannia hylättiin ja tiputettiin viimeiseksi. Tanska voitti A-lohkon ja se nostettiin vuodeksi 2015, kun taas Puola tippui B-lohkoon.
A-lohko

1. divisioonan A-lohko pelattiin Sanokissa, Puolassa 15–21. joulukuuta 2013.
A-lohko > Joukkueet

Latvia (sijoittui kymmenenneksi edellisvuoden korkeimmalla sarjatasolla ja tippui 1. divisioonaan).
Valko-Venäjä (sijoittui toiseksi vuonna 2013).
Tanska (sijoittui kolmanneksi vuonna 2013).
Slovenia (sijoittui neljänneksi vuonna 2013).
Itävalta (sijoittui viidenneksi vuonna 2013).
Puola (voitti B-lohkon vuonna 2013 ja nousi A-lohkoon).
A-lohko > Tulokset > Sarjataulukko

|  Joukkue  |  O |  3 p         |  2 p         |  1 p       |  0 p       |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Tanska  | 5 |  5  |  0  |  0  |  0  |  20  |  10  | +10 | 15 |
|   Latvia  | 5 |  4  |  0  |  0  |  1  |  23  |  7  | +16 | 12 |
|   Valko-Venäjä  | 5 |  3  |  0  |  0  |  2  |  23  |  14  | +9 | 9 |
|   Itävalta  | 5 |  2  |  0  |  0  |  3  |  10  |  14  | -4 | 6 |
|   Slovenia  | 5 |  0  |  1  |  0  |  4  |  11  |  28  | -17 | 2 |
|   Puola  | 5 |  0  |  0  |  1  |  4  |  6  |  20  | -14 | 1 |
A-lohko > Pelaajatilastot > Pistepörssi

| Pelaaja | O | M | S | Pst | PIM | +/− |
| --- | --- | --- | --- | --- | --- | --- |
|  Artur Gavrus | 5 | 5 | 6 | 11 | 0 | +6 |
|  Nikita Jevpalovs | 5 | 4 | 5 | 9 | 4 | -1 |
|  Dmitri Ambrozheichik | 5 | 3 | 6 | 9 | 0 | +3 |
|  Mikkel Aagaard | 5 | 3 | 5 | 8 | 2 | +3 |
|  Roberts Libsbergs | 5 | 6 | 1 | 7 | 2 | 0 |
|  Edgars Kulda | 5 | 1 | 6 | 7 | 2 | 0 |
|  Matthias Asperup | 5 | 4 | 2 | 6 | 0 | +1 |
|  Oliver Björkstrand | 5 | 4 | 2 | 6 | 2 | +2 |
|  Nikolaj Ehlers | 5 | 2 | 4 | 6 | 4 | +6 |
|  Alexander Karakulko | 5 | 2 | 4 | 6 | 2 | +3 |
A-lohko > Pelaajatilastot > Maalivahtien torjuntapörssi

Listattu vain maalivahdit, jotka ovat pelanneet vähintään 40 prosenttia joukkueensa otteluista.
| Sija | Pelaaja | M | % | PMK |
| --- | --- | --- | --- | --- |
| 1. |  Ivars Punnenovs | 171:39 | 98,31 | 0,35 |
| 2. |  Georg Sorensen | 240:00 | 92,79 | 2,00 |
| 3. |  Elvis Merzlikins | 127:09 | 90,00 | 2,36 |
| 4. |  David Kickert | 280:00 | 89,78 | 3,00 |
| 5. |  David Zabolotny | 305:00 | 87,73 | 3,93 |

M = Minuutit; PMK = Päästettyjen maalien keskiarvo; % = Torjuntaprosentti
A-lohko > Palkinnot > IIHF:n valitsemat turnauksen parhaat pelaajat

Paras maalivahti:  David Kickert
Paras puolustaja:  Janis Jaks
Paras hyökkääjä:  Oliver Björkstrand
A-lohko > Palkinnot > Valmentajien valitsemat parhaat pelaajat

Patrick Peter
Artur Gavrus
Georg Sorensen
Arturs Sevcenko
David Zabolotny
Luka Petelin
B-lohko

1. divisioonan B-lohko pelattiin Dumfriesissä, Isossa-Britanniassa 9.–15. joulukuuta 2013.
B-lohko > Joukkueet

Ranska (sijoittui kuudenneksi A-lohkossa vuonna 2013 ja tippui B-lohkoon).
Kazakstan (sijoittui toiseksi vuonna 2013).
Italia (sijoittui kolmanneksi vuonna 2013).
Ukraina (sijoittui neljänneksi vuonna 2013).
Iso-Britannia (isäntämaa, sijoittui viidenneksi vuonna 2013).
Japani (sijoittui ensimmäiseksi 2. divisioonan A-lohkossa vuonna 2013 ja nousi 1. divisioonan B-lohkoon).
B-lohko > Tulokset > Sarjataulukko

|  Joukkue  |  O |  3 p         |  2 p         |  1 p       |  0 p       |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Italia  | 5 |  3  |  2  |  0  |  0  |  20  |  14  | +6 | 13 |
|   Kazakstan  | 5 |  4  |  0  |  0  |  1  |  28  |  16  | +12 | 12 |
|   Ranska  | 5 |  2  |  0  |  2  |  1  |  15  |  16  | -1 | 8 |
|   Ukraina  | 5 |  2  |  0  |  0  |  3  |  11  |  15  | -4 | 6 |
|   Japani  | 5 |  0  |  0  |  0  |  5  |  17  |  23  | -6 | 0 |
|   Britannia  | 5 |  1  |  1  |  1  |  2  |  13  |  20  | -7 | 6 |
Ison-Britannian joukkue hylättiin sen käytettyä turnaukseen kelpaamatonta pelaajaa ja joukkue tiputettiin vuodeksi 2015 nuorten 2. divisioonan A-lohkoon.
B-lohko > Pelaajatilastot > Pistepörssi

| Pelaaja | O | M | S | Pst | PIM | +/− |
| --- | --- | --- | --- | --- | --- | --- |
|  Nikita Mikhailis | 5 | 6 | 5 | 11 | 0 | +7 |
|  Yuri Sergiyenko | 5 | 7 | 3 | 10 | 0 | +4 |
|  Kirill Savitsky | 5 | 3 | 7 | 10 | 10 | +2 |
|  Roman Blagy | 5 | 3 | 6 | 9 | 0 | +3 |
|  Giovanni Morini | 5 | 4 | 2 | 6 | 4 | +4 |
|  Tommaso Terzago | 5 | 3 | 3 | 6 | 2 | +2 |
|  Jordan Cownie | 5 | 2 | 4 | 6 | 2 | +1 |
|  Joachim Ramoser | 5 | 4 | 1 | 5 | 4 | +5 |
|  Ivan Kinstler | 5 | 3 | 2 | 5 | 6 | +3 |
|  Yu Hikosaka | 5 | 2 | 3 | 5 | 6 | -2 |
|  Ross Venus | 5 | 2 | 3 | 5 | 0 | -2 |
B-lohko > Pelaajatilastot > Maalivahtien torjuntapörssi

Listattu vain maalivahdit, jotka ovat pelanneet vähintään 40 prosenttia joukkueensa otteluista.
| Sija | Pelaaja | M | % | PMK |
| --- | --- | --- | --- | --- |
| 1. |  Martin Rasbanser | 241:30 | 91,54 | 2,73 |
| 2. |  Eduard Zakharchenko | 280:00 | 91,06 | 2,36 |
| 3. |  Akira Sasaki | 191:17 | 90,77 | 3,76 |
| 4. |  Antoine Bonvalot | 241:02 | 89,32 | 2,74 |
| 5. |  Valeri Sevidor | 191:02 | 88,17 | 3,45 |

M = Minuutit; PMK = Päästettyjen maalien keskiarvo; % = Torjuntaprosentti
B-lohko > Palkinnot > IIHF:n valitsemat turnauksen parhaat pelaajat

Paras maalivahti:  Martin Rasbanser
Paras puolustaja:  Yuri Sergiyenko
Paras hyökkääjä:  Valeri Sevidor
B-lohko > Palkinnot > Valmentajien valitsemat parhaat pelaajat

Cedric di Dio Balsamo
Adam Goss
Martin Rasbanser
Keita Kido
Yuri Sergiyenko
Eduard Zakharchenko
Käännös suomeksi
Mike Ramsey

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Lake Placid 1980 | jääkiekko |  |
Ramsey (numero 5) USA:n ja Neuvostoliiton välisessä ottelussa Lake Placidissa 1980.
Michael ”Mike” Ramsey (s. 3. joulukuuta 1960 Minneapolis, Minnesota) on entinen yhdysvaltalainen jääkiekkoilija. Pelipaikaltaan hän oli puolustaja.
Ramsey aloitti uransa Minnesotan yliopiston joukkueessa NCAA-sarjassa kaudella 1978–1979. Buffalo Sabres varasi hänet NHL:ään 1979 varaustilaisuuden ensimmäisellä kierroksella numerolla 11. Seuraavalla kaudella hänet valittiin Yhdysvaltojen maajoukkueeseen. Joukkue voitti 1980 talviolympialaisissa sensaatiomaisesti kultamitalin. Ramsey oli joukkueen nuorin pelaaja. Hän aloitti NHL-uransa välittömästi olympialaisten jälkeen Buffalossa. Hän pelasi Buffalossa aina kauteen 1992–1993 saakka, jolloin hänet siirrettiin kesken kauden Pittsburgh Penguinsiin. Hän pelasi Penguinsissa kauden 1993–1994 loppuun, jonka jälkeen siirtyi Detroit Red Wingsiin. Ramsey pelasi uransa loppuun Detroitissa. Hän lopetti jääkiekon kauden 1996–1997 jälkeen.
Yhteensä Ramsey keräsi NHL:n runkosarjassa 1070 pelissä 79 maalia ja 266 syöttöä eli yhteensä 345 tehopistettä. Pudotuspeleissä vastaavat tehot olivat 115 ottelussa 8 maalia, 29 syöttöä eli 37 tehopistettä. Pelaajauransa jälkeen Ramsey on toiminut 1997–2000 Buffalo Sabresin apuvalmentajana ja vuodesta 2001 Minnesota Wildin apuvalmentajana. Hänet nimitettiin Yhdysvaltojen Hockey Hall of Fameen 2001.
Aiheesta muualla

Mike Ramsey The Internet Hockey Databasessa (englanniksi)
Yhdysvaltain joukkue – Talviolympialaiset 1980
1 Janaszak |
3 Morrow |
5 Ramsey |
6 Baker |
8 Silk |
9 Broten |
10 Johnson |
11 Christoff |
15 Wells |
16 Pavelich |
17 O’Callahan |
19 Strobel |
20 Suter |
21 Eruzione |
23 Christian |
24 McClanahan |
25 Schneider |
27 Verchota |
28 Harrington |
30 Craig |
Valmentaja Brooks
Kirkkojärvi (Iitti)

Kirkkojärvi on Iitissä sijaitseva järvi, jonka läpi virtaa Suomen neljänneksi suurin joki, Kymijoki. Leininselkä on järven suurin selkä. Myös koko järvestä käytetään usein nimitystä Leininselkä, sillä selkä kattaa lähes koko järven. Mankalan voimalaitos laskee Kirkkojärveen.
Kastellholmen

Kastellholmenia.
Kastellholmen on saari Tukholmassa, Ruotsin pääkaupungissa. Se sijaitsee lähellä kaupungin keskustaa. Se kuuluu Norrmalmin kaupunginosa-alueeseen ja Skeppsholmenin kaupunginosaan, johon sillä on myös siltayhteys. Maa-alaa saarella on noin 3,1 hehtaaria. Saarella on muun muassa joitakin yksityisasuntoja, varastorakennuksia sekä vuodelta 1848 peräisin oleva Kastellet.
Saari oli vuosina 1905–1934 oma kaupunginosansa. Sillä on myös ollut muitakin nimiä (Notholmen, Lilla Beckholmen, Skansholmen), mutta nimeä Kastellholmen on käytetty jo 1720-luvulta lähtien.